Götterdämmerung

Götterdämmerung (en galego O ocaso dos deuses, ou literalmente O crepúsculo dos deuses) é unha ópera en 3 actos cun prólogo, con música e libreto de Richard Wagner. É a última das catro óperas que compoñen o ciclo Der Ring des Nibelungen (O anel do Nibelungo). Tivo a súa estrea no Bayreuth Festspielhaus de Bayreuth o 17 de agosto de 1876, dentro da primeira representación completa da tetraloxía.

O título é unha tradución ao alemán da expresión Ragnarök, que en antigo nórdico e no contexto da mitoloxía xermánica se refería á profetizada guerra entre os deuses que conduciría á fin do mundo. Porén, como no resto das óperas do ciclo, a narración da apocalipse que fai Wagner, difire significativamente das antigas fontes nórdicas.

É a terceira xornada do anel chamada "Götterdammerung". Aquí os personaxes mitolóxicos que sostiveron a acción das xornadas anteriores ceden o seu posto aos homes, que proseguen na terra a loita iniciada na segunda escena de Das Rheingold, ao saber Wotan, polo relato de Loge, da existencia dos tesouros do Nibelungo. O mesmo título mostra que, aínda que Wotan non aparece en escena, tamén aquí a acción principal é a que se desenvolve na alma do deus, e tanto a música (co leitmotiv de Wotan, o da súa lanza, e o do poder dos deuses) coma os relatos dos personaxes, nos lembran permanentemente a presenza do deus.

Esta ópera segue no repertorio, aínda que non está entre as máis representadas; nas estatísticas de Operabase aparece no posto nº 59 das cen óperas máis representadas no período 2005-2010, sendo a 16ª en Alemaña e a oitava de Wagner, con 75 representacións.

 Personaxes 
Personaxe  Tesitura  Elenco na estrea, 17 de agosto de 1876(Director: Hans Richter)   Siegfried   tenor   Georg Unger   Brünnhilde   soprano   Amalie Materna         Alberich   barítono   Karl Hill Hagen, seu fillo   baixo   Gustav SiehrGunther, medio irmán de Hagen barítono   Eugen Gura   Gutrune, medio irmán de Hagen    soprano   Mathilde WeckerlinWaltraute, valquiria irmá de Brünnhilde mezzo-soprano   Luise Jaide   Primeira Norna   contralto   Johanna Jachmann-Wagner   Segunda Norna   mezzosoprano   Josephine Schefsky   Terceira Norna   soprano   Friederike Grün   Woglinde, filla do Rinsoprano   Lilli Lehmann   Wellgunde, filla do Rin   soprano   Marie Lehmann   Flosshilde, filla do Rin   mezzosoprano   Minna Lammert    Vasalos, mulleres   

 Instrumentación 
200px|miniatura|dereita|Unha trompa wagneriana.
A partitura de Wagner require da utilización de:

Instrumentación de Götterdämmerung
|-
| bgcolor="#FFECB2"|Madeiras 3 frautas, 3 óboes, corno inglés, 3 clarinetes en Si bemol, 
clarinete baixo, 3 fagots.Metais
|-
| | 4 trompas, 4 trompas wagnerianas en Si e en Fa, 3 trompetas en Mi bemol,
trompeta baixa, 3 trombóns (tenor, baixo e contrabaixo), tuba.
|-
| bgcolor="#FFECB2"|Archi 16 violíns I, 16 violíns II, 12 violas, 12 violonchelos, 8 contrabaixos

 Notas 

 Véxase tamén 

Categoría:Óperas de Richard Wagner
Categoría:Der Ring des Nibelungen
Categoría:Canon de Bayreuth
Categoría:Óperas en alemán
Categoría:Óperas de 1876